ועדת הכלכלה, כנסת 24, פרוטוקול מספר 86, 2021-11-09 10:00

רון כץ: ברוכים הבאים.

רון כץ: טוב, אז בוקר טוב לכולם.

רון כץ: הדיון בנושא תקנות בזק (התקנה, תפעול והחזקה), משרד התקשורת בבקשה.

ליאת בלום: היי, שמי ליאת בלום ממשרד התקשורת.

ליאת בלום: מדובר בתקנות שמותקנות מכוח סעיף 12 לחוק, אנחנו רוצים לשנות אותן ואנחנו רוצים להחליף את תקנה 28, שקובעת חובה על בזק להתקין טלפונים ציבוריים בתדירות מסוימת ובתכיפות מסוימת.

ליאת בלום: אנחנו רוצים שייווצר איזה שהוא מנגנון אוטומטי, שלפי תדירות השימוש היא תדע את טצ"גים היא מסירה ואיזה טצ"גים היא משאירה, שלגבי אלה שהיא מותירה, היא מחויבת כמובן לדאוג להם לתחזוקה.

ליאת בלום: קבענו רף של 100 דקות שיחה בממוצע בחודש במהלך השנה שקדמה.

רון כץ: זה לא רף נמוך מידי?

ליאת בלון: ממה שקיבלנו, כי עשינו קול קורא במסגרת המשרד ועיבדנו את הנתונים, זה רף שהוכיח את עצמו במובן הזה שבמקומות שבאמת הציבור פנה וביקש להשאיר את הטצ"גים זה בערך היה הרף או גבוה ממנו.

רון כץ: אוקיי.

ליאת בלון: דבר נוסף חשוב, זה שכן השארנו סמכות למנהלת הכללית של משרד התקשורת להשאיר או להסיר טלפון ציבורי במקרה ששונה מהרף בגלל טובת הציבור, אם באמת יהיה מקום כמו אולפנות או ישיבות, שהרף יהיה ממש סמוך לתוצאות שנקבל, עדיין תהיה לה סמכות להחליט.

ליאת בלון: כמובן שניתן לחברה לטעון את טענותיה ואחרי שנשקול אותם ונחליט אם להסיר.

רון כץ: אלו בעצם הטעמים המיוחדים?

ליאת בלון: נכון.

רון כץ: בסדר גמור.

ליאת בלון: להקריא את התקנות?

רון כץ: כן.

איתי עצמון: כן, להקריא ולהסביר כל תיקון כמובן.

ליאת בלון: תקנות הבזק – תקנת תפעול, תחזוקה ותיקון, התשפ"א – 2021.

ליאת בלון: בתוקף סמכותי לפי סעיפים 12 ו-59 לחוק התקשורת בזק ושידורים, התשמ"ב 1982 ובאישור וועדת הכלכלה של הכנסת אני מתקין תקנות אלה: בתקנות הבזק – תקנת תפעול ותחזוקה, התשמ"ה 1985.

ליאת בלון: להלן התקנות העיקריות:

ליאת בלון: שינוי טכני החוק שונה והוא החוק המסמיך, אנחנו משנים את התקנות בהתאם.

ליאת בלון: הרעיון הוא שיהיה ברור בתקנות שמדובר רק על הטצ"גים הקיימים.

ליאת בלון: החובה להקים חדשים לא קיימת יותר, אוקיי?

ליאת בלון: ולכן בהגדרה כבר הגדרנו שזה טצ"ג שהוקם לפני יום התחילה.

ליאת בלון: << יור >> היו"ר רון כץ: << יור >> במידה ואתם כן רוצים אבל להתקין חדשים, יש אופציה כזאת בכלל?

ליאת בלון: אנחנו לא יכולים, לא.

ליאת בלון: כרגע בנוסח אין אופציה כזאת, כי אנחנו לא.

רון כץ: ואתם לא משאירים אפילו לשיקול דעת?

רון כץ: לא.

רון כץ: השיקול דעת היחיד שיהיה זה למנהלת, להשאיר את אותם טצ"גים שפעילים.

רון כץ: סתם סיטואציה, מתקינים או מסמיכים או בונים עיר חדשה, יישוב חדש, מקום שכן צריך את הדבר הזה, אין לכם אפילו סמכות.

ליאת בלון: ראשית, היה וזה יקרה אפשר לחזור ולהתקין או לתקן את התקנה.

רון כץ: לא כדאי להשאיר עכשיו מקום לשיקול דעת?

ליאת בלון: אנחנו ממש חושבים שזה משהו שתוך תקופה מאוד מאוד קצרה ייעלם.

ליאת בלון: הרף ותדירות השימוש שאנחנו מקבלים, תדירות השימוש מאוד נמוכה.

ליאת בלון: זה במקומות מאוד מסוימים – אולפנות, ישיבות, בתי חולים וגם שם, זה רק באזורים מאוד מאוד מסוימים.

ליאת בלון: בגלל זה השארנו את הסמכות לטצ"ג כזה או אחר.

ליאת בלון: צריך להגיד, למען הסדר הטוב שהרבה מהטלפונים הציבוריים הוסרו.

ליאת בלון: בניגוד לתקנה, אבל הרבה הוסרו.

ליאת בלון: הרבה עיריות אמרו לנו "..

ליאת בלון: תקשיבו, אנחנו לא מחכים ואנחנו מסירים..".

רון כץ: כן, זה מפגע סביבתי בסופו של דבר.

ליאת בלון: בדיוק, היו על זה הרבה תלונות.

ליאת בלון: אני ממשיכה?

איתי עצמון: אני רוצה רק להעיר כאן רגע, לפני שאת ממשיכה.

איתי עצמון: לעניין ההגדרה, אנחנו חשבנו ואלה היו גם ההערות שהעברנו אליכם לפני הדיון שנכון יותר לכתוב הוראה אופרטיבית מהותית שבעצם קובעת שהחל ממועד מסויים לא יותקנו או לא יוצבו עוד טלפונים ציבוריים ובעצם החברה תפעל להסרה של הטלפונים הקיימים בהתאם לתקנות האלה.

איתי עצמון: כלומר בינינו לא היה נכון לכתוב את בהגדרה, ההגדרה היא קובעת את ההגדרה של המונח ולא את ההוראה המהותית.

איתי עצמון: אז אני חושב שבכלל על התיקון הזה אפשר לוותר, להבנתי.

ליאת בלון: אנחנו הסכמנו, זה מבחינתנו אם זה ברור יותר לציבור אין לנו בעיה.

רון כץ: מצויין.

ולדימיר בליאק: אפשר שאלה?

רון כץ: בטח.

איתי עצמון: אני מציע שתקריאי באמת את התקנה הבאה המהותית ושם אנחנו נשלב את ההוראה שקובעת את המועד שבעצם ממנו לא יותקנו עוד טלפונים ציבוריים.

רון כץ: רק לפני ההקראה, לחבר הכנסת בליאק יש שאלה.

ולדימיר בליאק: מה עלות ההתקנה והתחזוקה של הטלפונים האלו?

ליאת בלון: אני לא יודעת להעריך את זה.

ליאת בלון: כרגע, אתם תיכף תראו שבתקנה זה מושת על החברה.

ליאת בלון: גם היום, החברה כשהיא מפרקת מתקן בזק היא אמורה לשאת בעלויות והתקנות קובעות את זה במפורש, שזה יהיה עלויות לחברה.

ליאת בלון: החלפת תקנה 28 – במקום תקנה 28 לתקנות העיקריות יבוא:

ליאת בלון: בתוך 90 ימים מיום המצאת הדו"ח למנהל החברה תפעל להסרה של כל תצ"ג אשר נעשה בו שימוש שמתחת ל-100 דקות שיחה בחודש בממוצע בשנה שקדמה להגשת הדו"ח.

ליאת בלון: המנהל רשאי להאריך את המועד האמור לפי בקשת החברה מטעמים מיוחדים ובהחלטה מנומקת בכתב.

ליאת בלון: אני מעירה לזה שהרעיות היה שאם החברה תגיד "תקשיבו, יש לי עכשיו המון טצ"גים" ואנחנו מעריכים שבהתחלה היא תפנה ותבקש לעשות את זה בצורה קצת יותר מסודרת, אז זה לשיקול דעת להאריך לה את התקופה הזאת.

ליאת בלון: כלל העלויות הנובעות מתפעול, תחזוקה והסרה של תצ"ג, כאמור בתקנת משנה ב' ו-ג' יחולו על החברה.

איתי עצמון: את רוצה להסביר?

ליאת בלון: להסביר כל אחד מהם?

ליאת בלון: אוקיי אני אסביר.

ליאת בלון: א' זה הגשת הדו"ח.

ליאת בלון: ב' – הם צריכים לראות איפה התדירות נמוכה ומיד בתוך 90 ימים להסיר.

ליאת בלון: ג' – זו אותה החובה לתפעל את אותם הטצ"גים הקיימים ולדאוג.

ליאת בלון: קיבלנו פניות על טלפונים במקומות שכן צריך, אבל הם תקולים, אז הכנסנו את זה שהחובה ממשיכה ואיפה שיש טצ"ג הוא חייב להיות תקין.

ליאת בלון: ד' – כלל העלויות הנובעות מתפעול, תחזוקה והסרה, זה מה שהסברתי מקודם.

ליאת בלון: ה' – זו אותה סמכות של המנכ"לית לפעול בניגוד למנגנון שקבוע בסעיף משנה ב'.

רון כץ: תודה.

רון כץ: אנחנו מקבלים עדכון מה יקרה עם זה בטווח של זמן, הוועדה?

ליאת בלון: נכון לעכשיו ולפי הנוסח הזה, לא.

רון כץ: אפשר להכניס שנדע מה קורה עם התקנות האלה, לא חייבת להגיע לוועדה.

רון כץ: אפילו עדכון בכתב שנדע רק מה קורה.

ליאת בלון: בהתייחס לכמות הטצ"גים?

רון כץ: כן, רק לפי הכמות ואיך אנחנו מבחינת זמנים של להוריד את בעצם את אותם הטלפונים הציבוריים.

איתי עצמון: השאלה האם מדובר על דיווח חד פעמי?

רון כץ: חד פעמי.

ליאת בלון: חד פעמי בתוך שנה מהיום?

רון כץ: בוא נגיד שנה.

רון כץ: כי אנחנו מבינים שהמטרה היא בעצם להוריד אותם, אין לנו.

ליאת בלון: אנחנו מעריכים, עוד פעם איפה שהתדירות שומרת את עצמה זה יישאר.

ליאת בלון: אין לנו עניין לפגוע באותו הציבור שמשתמש, אבל אנחנו מעריכים הערכה שלנו מקצועית שזה כן, זה יוסר.

איתי עצמון: אז למעשה, תוך שנה מיום קביעת התקנות מנכ"לית משרד התקשורת תדווח לוועדת הכלכלה על?

רון כץ: לגבי הביצוע.

איתי עצמון: לגבי יישום?

רון כץ: יישום התקנות.

איתי עצמון: אוקיי וזה בעצם דיווח חד פעמי?

רון כץ: חד פעמי.

רון כץ: לא זה כל האירוע הזה וכל התקנות הן סוג של חד פעמיות, אז ברגע שיגמרו הטלפונים אז חוץ מהתחזוקה.

איתי עצמון: אוקיי, עכשיו כאן.

ליאת בלון: איתי, בהתאם לתיקוני הנוסח אפשר יהיה כבר לקבוע מועד.

ליאת בלון: כי אמרנו.

איתי עצמון: אז זהו, זה מה שרציתי לשאול.

איתי עצמון: למעשה, החל מאיזה מועד אתם רוצים להתחיל ליישם את התקנות?

ליאת בלון: אנחנו, עוד פעם, אנחנו רצינו כמה שיותר מהר.

ליאת בלון: אנחנו מבינים שצריך שזה יהיה ברור יותר לציבור ורצוי לרשום תאריך ולא יום תחילה, זו אותה ההערה של צוות הייעוץ המשפטי של הוועדה וקיבלנו אותה.

ליאת בלון: אבל מצד שני אנחנו רוצים שזה יהיה בוודאות אחרי מועד הפרסום.

ליאת בלון: אז אנחנו נקבע מועד של ה-1 בינואר 2022 וגם העדכון אליכם יהיה שנה מהיום הזה.

איתי עצמון: בסדר.

איתי עצמון: אז אני רק רגע רוצה לחדד.

איתי עצמון: התיקון להגדרה יימחק, כלומר תקנה 2 תימחק למעשה ובתקנה 28 החדשה אנחנו נשלב הוראה שלפיה החל מיום 1 בינואר 2022 החברה לא תתקין עוד טלפונים ציבוריים ותפעל להסרה של טצ"גים שהוקמו עד אותו המועד, בהתאם להוראות התקנה הזו.

איתי עצמון: עוד שאלה לעניין תקנת משנה ה' המוצעת, כתבתם פה ".

איתי עצמון: .

איתי עצמון: ראה המנהל כי יש צורך בהסרה או בהפעלה.

איתי עצמון: .", אני מבין מההסבר שלך שלא מדובר על התקנה של טלפונים חדשים.

ליאת בלון: לא.

ליאת בלון: הכוונה בהפעלה זה לטצ"ג קיים שמפעילים אותו.

ליאת בלון: גם כאן אפשר לעשות הסרה או אי הסרתו, בסדר?

ליאת בלון: זה תיקון לנוסח.

איתי עצמון: אוקיי, בסדר גמור.

איתי עצמון: ועוד הערה לעניין תקנת משנה ד', "..

איתי עצמון: כלל העלויות הנובעות מתפעול, תחזוקה והסרה של תצ"ג.

איתי עצמון: .", אתם כתבתם "כאמור בתקנות משנה ב' ו-ג'" ואנחנו חושבים שצריך להוסיף כאן גם את תקנת משנה ה', כלומר גם את ההוראה שמדברת על סמכות המנהל בעצם להורות על הסרה או אי הסרה.

ליאת בלון: בסדר גמור, מקובל עלינו.

איתי עצמון: והערת נוסח מנימוקים מיוחדים שיירשמו, זה בדרך כלל נוסח שמכוון לערכאות מעין שיפוטיות ואנחנו חושבים שנכון יותר לכתוב "מנימוקים מיוחדים שיפרט בהחלטתו".

ליאת בלון: גם זה מקובל.

איתי עצמון: מצויין.

איתי עצמון: אז זה באמת תיקון נוסח ותיקון אחרון, לעניין תקנת משנה ה', אנחנו מציעים לקבוע שהוראות תקנת משנה ג' לעניין האחריות של החברה להפעלת תקינה ותחזוקה, יחולו גם על טצ"גים שלא הוסרו לפי תקנת משנה זו.

איתי עצמון: כלומר זו איזו שהיא הבהרה שבעצם סוגרת את המעגל הזה וקובעת את האחריות של החברה גם לגבי "מעתה ואילך", כלומר גם לגבי כל הטלפונים הציבוריים שימשיכו להיות פעילים – מעטים ככל שיהיו.

ליאת בלון: בסדר.

ליאת בלון: מתואם איתנו ומקובל.

רון כץ: מצויין, טוב.

ליאת בלון: יש עוד הערה נוספת למעלה לעניין התקינות.

ליאת בלון: אתה רוצה שאני אציג אותה?

איתי עצמון: מה זה?

איתי עצמון: סליחה?

ליאת בלון: ההערה שלכם לגבי התקינות, שאתם רוצים שבדו"ח גם תהיה התייחסות.

איתי עצמון: הנה, עכשיו בדיוק עו"ד טל פוקס תעיר.

טל פוקס: אז רק לגבי תקנת משנה ב', הערנו בנוסף שחשוב שבדו"ח יהיה מצויין האם הטלפון שנבדק הוא תקין, כדי שההערכה בעצם תשקף את המצב המהימן של אותו השימוש בטלפון.

ליאת בלון: התדירות נגזרת מהעובדה שהם תקינים או לא.

איתי עצמון: כלומר שבדו"ח יהיה תוך ציון, בדו"ח יהיה בעצם מצויין האם הטלפון הציבורי הוא תקין או לא.

ליאת בלון: בסדר גמור.

איתי עצמון: מעבר לסעיף הדיווח, התחילה של התקנות תהיה ב-1 בינואר.

איתי עצמון: זאת אומרת, זה יהיה מועד התחילה.

רון כץ: כן, כן ב-1 בינואר.

ליאת בלון: אנחנו נוסיף סעיף תחילה.

איתי עצמון: נוסיף סעיף תחילה ויהיה דיווח כפי שביקש.

ליאת בלון: בגלל שזה לא מיידי כי הבחינה בעיקרון היא פרסום ברשומות, אז כדי שזה יהיה מסודר אנחנו נוסיף סעיף תחילה.

ליאת בלון: בסדר?

איתי עצמון: בסדר גמור וכמובן סעיף הדיווח כפי שביקש חבר הכנסת רון כץ, יושב ראש הוועדה.

רון כץ: מצויין.

ליאת בלון: בסדר גמור .

רון כץ: יש למישהו הערות?

רון כץ: אין הערות.

רון כץ: אז יופי.

רון כץ: אם כך באמת אנחנו דנים פה בנושא של קידמה, בנושא טוב שיצר הרבה מאוד מפגעים סביבתיים גם בתוך הערים ויש כאן בקשה של השלטון המקומי ושל הרשויות המקומיות שנעזור להן להסדיר את הנושא הזה.

רון כץ: עם זאת, כן חשוב לומר שבמקומות מוחלשים יותר, מקומות שכן צריכים את זה, צריך לשים תשומת לב מיוחד על הנושא הזה ובגלל זה גם אני אשמח לראות את הדיווח בשנה הבאה ולראות ולהבין איפה כן נשארים אותם טלפונים ציבוריים, בשביל לראות אולי באמת צריכים עוד איזה סיוע או עוד איזו שהיא עזרה של כולנו.

רון כץ: חשוב מאוד שעם הקדמה, לא לשכוח את אותם האנשים הללו ומעבר לכך מאושר פה אחד.

רון כץ: תודה רבה.

רון כץ: אני נועל את הישיבה.